Lav et referat af nedenstående tekst:

Tekst:
Forleden var det Christian Hartmanns sommerhus, som røg i havet ved Nørlev Strand. Klokken kvart i ni tog havet endnu et sommerhus, og nu frygter sommerhusejere 20 meter fra vandkanten, at der ryger tre huse mere inden foråret. - Det var utroligt trist at se nabohuset ryge ned i havet. Fra skrænten kunne vi se møbler og andet inventar flyde væk i bølgerne, fortæller Jørgen Gravengaard, der nu frygter, at hans sommerhus bliver det næste offer. - Der er lige nu omkring 20 meter tilbage, før vores sommerhus står for skud sammen med to andre. Mit bud er, at tre storme mere kan æde de sidste meter skrænt, og så kan vi vinke farvel til vores sommerhus, siger han. Han sætter nu sin lid til, at Kystdirektoratet kommer op med en nødplan. - Selvom vi har fået tilladelse til at kystsikre, kan vi ikke komme i gang, før Kystdirektoratet har godkendt alle papirer og ansøgninger. Men det bliver nok først til sommer. Inden da kan vores huse være væk, lyder det opgivende fra Jørgen Gravengaard.

Referat:
Endnu et sommerhus er blevet offer for havet. I dag røg det andet hus på tre dage i vandet efter nattens storm.